ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660028438 

ขอความช่วยเหลือขุดลอกคลอง บริเวณ ระหว่างซอยอ่อนนุช 66 และซอยอ่อนนุช 68 แขวงอ่อนนุช  เขตสวนหลวง กรุงเทพมหานคร จุดสังเกต อยู่บริเวณด้านหลังคอนโดมิเนียมที่กำลังก่อสร้างชื่อ แอทโมซ (จากการตรวจสอบพบว่า ชื่อ โครงการแอทโมซ โอเอซิส อ่อนนุช) ซึ่งจะอยู่ติดกับที่ทำการไปรษณีย์ สาขาอ่อนนุช เนื่องจากผู้ร้องแจ้งว่าคลองดังกล่าวชื่อ คลองพระโขนงเก่า มีลักษณะตื้นเขินและมีดินเลนอยู่เป็นจำนวนมาก ซึ่งในช่วงที่ฝนตกหนักน้ำจะระบายออกไม่ทัน เพราะคลองไม่สามารถบรรจุน้ำได้ อาจเป็นเหตุทำให้เกิดน้ำท่วมขังในบริเวณดังกล่าวได้ ผู้ร้องเกรงว่าอาจส่งผลทำให้ประชาชนในพื้นที่ใกล้เคียงจะได้รับความเดือดร้อน ถ้าหากอยู่ในช่วงฤดูฝน ประกอบกับผู้ร้องแจ้งว่าทางผู้ก่อสร้างคอนโดมิเนียมชื่อโครงการ แอทโมซ นั้นชอบนำเศษดินหรือขยะทิ้งลงแหล่งน้ำดังกล่าว ซึ่งก่อให้เกิดขยะสะสมในคลองดังกล่าว จึงประสงค์ให้ทางเจ้าหน้าที่ลงพื้นที่เพื่อกำชับให้ทางผู้ก่อสร้างนำเศษดินต่างๆ ไปทิ้งในบริเวณอื่น เพื่อลดปัญหาขยะในลำคลอง ประสบปัญหามาเป็นระยะเวลาประมาณ 2 เดือน จึงเห็นควรให้หน่วยงานที่เกี่ยวข้องเข้ามาช่วยเหลือขุดลอกคลอง เพื่อบรรเทาความเดือดร้อนให้แก่ประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata